Diari Oficial de la Generalitat Valenciana


Sumari del DOGV 7771, del 29-04-2016 (2016/2368)

Notificació de la sentència dictada en el judici verbal número 319/2015.
------------------------------------------------------------------------

### Dades del document

Número de DOGV
:   7771

Data del DOGV
:   29-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2368


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 319/2015. [2016/2368]  
Procediment: judici verbal número 319/2015-9.  
De: Empresa Mixta Valenciana de Aguas, SA (EMIVASA).  
Procuradora: María Gloria Benlloch Soriano.  
Contra: La Luna, SL.  
En aquest procediment verbal número 319/2015, seguit a instàncies d'Empresa Mixta Valenciana de Aguas, SA (EMIVASA), contra La Luna, SL, s'ha dictat sentència l'extracte de la qual és com segueix:  
  
  
«Jutjat de Primera Instància número 10 de València  
Judici verbal número 319/2015  
Sentència número 267/2015  
València, 12 de novembre de 2012  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal, seguides en aquest jutjat amb el número 319/2015, promogudes per Empresa Mixta Valenciana de Aguas, SA (EMIVASA), representada per la procuradora Gloria Benlloch Soriano i defesa pel lletrat Javier Valero Llorca, contra La Luna, SL, declarada en situació de rebel·lia, sobre resolució de contracte de subministrament d'aigua i de contracte d'instal·lació i reparació de comptador i reclamació d'una quantitat.  
  
Dispositiva  
Estime la demanda interposada per Empresa Mixta Valenciana de Aguas, SA (EMIVASA) contra La Luna, SL:  
1. Declare la resolució del contracte de subministrament d'aigua i d'instal·lació i reparació de comptador subscrit entre les parts i relatiu a l'immoble siti al carrer de Sant Vicent Màrtir, número 88, 1, baixos, esquerra, de València. Si ho sol·licitara la part actora, en execució de sentència podran ser adoptades totes les mesures que siguen necessàries per al cessament efectiu del subministrament, fins i tot l'autorització a la demandant, si fóra necessari, a entrar a l'immoble on es troba instal·lat el comptador per a poder interceptar el pas de l'aigua degudament.  
2. Condemne la demandada a abonar a Empresa Mixta Valenciana de Aguas, SA (EMIVASA), la suma de 2.229,34 euros, així com els interessos legals de l'esmentada quantitat des del 23 de febrer de 2015, data d'interposició de la demanda.  
3. Condemne la demandada a pagar les costes processals causades.  
  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies des de la notificació, presentant davant aquest jutjat un escrit en el qual s'hauran d'exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 LEC, modificat per la Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat a l'entitat Banco Santander i en el compte de dipòsits i consignacions obert a nom d'aquest jutjat, amb referència a aquest procediment, la quantitat de cinquanta (50) euros en concepte de dipòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
  
Que el secretari expedisca un testimoniatge d'aquesta resolució i uniu-lo a les actuacions que l'han motivada, i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i firme».  
  
I atés que el demandat, La Luna, SL, amb el CIF número S46928543, es troba en parador desconegut, expedisc aquest edicte a fi que li valga de notificació de forma deguda.  
  
València, 17 de novembre de 2015.- El lletrat de l'Administració de Justícia: Julio Giráldez Blanco.